Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 2 Pv 257/13/7702	Humenné, 30.3.2015
EEČ : 2-55-26-2015

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Humenné
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1./ v období mesiacov január 2014 až február 2014, ako zodpovedná osoba konajúca za podnikateľský subjekt XXXXX, XXXXX XXXXX, IČO XXXXX, ako odvádzateľ poistného, zrazil svojim zamestnancom zo mzdy finančné prostriedky na nemocenské poistenie, dôchodkové poistenie a poistenie v nezamestnanosti, avšak tieto v lehote splatnosti podľa zákona č. 461/2003 Z.z. o sociálnom poistení v znení neskorších predpisov neodviedol na účet Sociálnej poisťovne, pobočka Humenné, čím takto svojím konaním za uvedené obdobie spôsobil Sociálnej poisťovni škodu v sume najmenej 561,40 €.

2./  v období mesiacov júl 2013 až december 2013, ako zodpovedná osoba konajúca za podnikateľský subjekt XXXXX, XXXXX XXXXX, IČO XXXXX, ako odvádzateľ poistného, zrazil svojim zamestnancom zo mzdy finančné prostriedky na nemocenské poistenie, dôchodkové poistenie a poistenie v nezamestnanosti, avšak tieto v lehote splatnosti podľa zákona č. 461/2003 Z.z. o sociálnom poistení v znení neskorších predpisov neodviedol na účet Sociálnej poisťovne, pobočka Humenné, čím takto svojím konaním za uvedené obdobie spôsobil Sociálnej poisťovni škodu v sume najmenej 2.150,12 €,

3./ v období mesiacov júl 2013 až február 2014, ako zodpovedná osoba konajúca za podnikateľský subjekt XXXXX, XXXXX XXXXX, IČO XXXXX, nezaplatil splatné poistné na nemocenské poistenie, starobné poistenie, invalidné poistenie, úrazové poistenie, garančné poistenie, poistenie v nezamestnanosti a do rezervného fondu solidarity, ktoré bol v zmysle zákona č. 461/2003 Z.z. o sociálnom poistení v znení neskorších predpisov povinný zaplatiť na účet Sociálnej poisťovne, pobočka Humenné, čím takto svojím konaním za uvedené obdobie spôsobil Sociálnej poisťovni škodu v sume najmenej 7.354,47 €.

lebo zanikla trestnosť činu

Odôvodnenie:
	Uznesením vyšetrovateľa Odboru kriminálnej polície v Humennom  sp. zn. ORP-36/2-VYS-HE-2014 zo dňa 19.2.2014 bolo začaté trestné stíhanie a uznesením toho istého vyšetrovateľa pod rovnakou spisovou značkou zo dňa 18.06.2014 bolo  vznesené obvinenie XXXXX  za zločin neodvedenia dane a poistného podľa § 277 ods. 1, ods. 2 písm. a) Tr. zák. na tom skutkovom základe, že v období mesiacov január 2014 až február 2014, ako zodpovedná osoba konajúca za podnikateľský subjekt XXXXX XXXXX XXXXX, IČO XXXXX, ako odvádzateľ poistného, zrazil svojim zamestnancom zo mzdy finančné prostriedky na nemocenské poistenie, dôchodkové poistenie a poistenie v nezamestnanosti, avšak tieto v lehote splatnosti podľa zákona č. 461/2003 Z.z. o sociálnom poistení v znení neskorších predpisov neodviedol na účet Sociálnej poisťovne, pobočka Humenné, čím takto svojím konaním za uvedené obdobie spôsobil Sociálnej poisťovni škodu v sume najmenej 561,40 €.

Uznesením toho istého vyšetrovateľa pod rovnakou spisovou značkou zo dňa 22.08.2014 bolo  vznesené obvinenie XXXXX  za zločin neodvedenia dane a poistného podľa § 277 ods. 1, ods. 2 písm. a) Tr. zák. na tom skutkovom základe, že  v období mesiacov júl 2013 až december 2013, ako zodpovedná osoba konajúca za podnikateľský subjekt XXXXX XXXXX XXXXX, IČO XXXXX, ako odvádzateľ poistného, zrazil svojim zamestnancom zo mzdy finančné prostriedky na nemocenské poistenie, dôchodkové poistenie a poistenie v nezamestnanosti, avšak tieto v lehote splatnosti podľa zákona č. 461/2003 Z.z. o sociálnom poistení v znení neskorších predpisov neodviedol na účet Sociálnej poisťovne, pobočka Humenné, čím takto svojím konaním za uvedené obdobie spôsobil Sociálnej poisťovni škodu v sume najmenej 2.150,12 €, a za prečin nezaplatenia dane a poistného podľa § 278 ods. 1 Tr. zák., ktorého  sa mal dopustiť na tom skutkovom základe, že v období mesiacov v období mesiacov júl 2013 až február 2014, ako zodpovedná osoba konajúca za podnikateľský subjekt XXXXX XXXXX XXXXX, IČO XXXXX, nezaplatil splatné poistné na nemocenské poistenie, starobné poistenie, invalidné poistenie, úrazové poistenie, garančné poistenie, poistenie v nezamestnanosti a do rezervného fondu solidarity, ktoré bol v zmysle zákona č. 461/2003 Z.z. o sociálnom poistení v znení neskorších predpisov povinný zaplatiť na účet Sociálnej poisťovne, pobočka Humenné, čím takto svojím konaním za uvedené obdobie spôsobil Sociálnej poisťovni škodu v sume najmenej 7.354,47 €.

	XXXXX sa k spáchaniu  trestných činov, ktoré sa mu kladú za vinu, priznal, ich spáchanie opísal v zhode so skutkami uvedenými vo výrokovej časti uznesenia o vznesení obvinenia, pričom ako dôvod svojho konania uviedol, že sa dostal do druhotnej platobnej neschopnosti a tak nemohol riadne a včas uhrádzať splatné poistné Sociálnej poisťovni, pobočka Humenné.   
	Zo spáchania  trestných činov je obvinený taktiež  usvedčovaný  výpoveďou  zástupkyne poškodenej strany XXXXX a XXXXX,  ako aj listinnými dôkazmi a to znaleckým posudkom z odboru ekonómie a manažmentu, odvetvia účtovníctva a daňovníctva, výpismi z účtov, prehľadom dlžnej sumy a inými listinami. 

	Zo znaleckého posudku znalca z odboru ekonómie a manažmentu, odvetvia účtovníctva a daňovníctva XXXXX je zrejmé, že obvinený v čase splatnosti odvodov do Sociálnej poisťovne, pobočka Humenné mal dostatok finančných prostriedkov na úhradu týchto odvodov za zamestnancov ako aj za zamestnávateľa a to v hotovosti  /v pokladni/ alebo v určitom období aj na bankovom účte.

	Z poslednej výpovede zástupcu poškodenej strany XXXXX dňa 17.10.2014 vyplýva, že  obvinený si dodatočne splnil celú svoju odvodovú povinnosť a uhradil postupne aj sankcie, všetko v celkovej sume 10.100,96 €, posledná splátka bola dňa 14.10.2014 v sume 1.289,25 €.

	Súčasťou spisového materiálu v predmetnej trestnej veci je aj trestné oznámenie Sociálnej poisťovne, pobočka Humenné, tabuľka dlžnej sumy neodvedeného poistného, výpis zo živnostenského registra, účtovné doklady za rok 2013 a 2014, rozhodnutia Sociálnej poisťovne, pobočka Humenné a iné listiny.  
	
V zmysle ustanovenia § 215 ods. 1 písm. h) Tr. por., prokurátor zastaví trestné stíhanie, ak zanikla trestnosť činu.

	Podľa § 86 písm. e) Tr. zák. trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 alebo nezaplatenia dane podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

	Z vyššie uvedeného vykonaného dokazovania je zrejmé, že obvinený XXXXX spáchal zločin neodvedenia dane a  poistného podľa § 277 ods. 1, 2 písm. a) Tr. zák. s poukazom na § 138 písm. b) Tr. zák. a  prečin nezaplatenia dane a poistného podľa § 278 ods. 1 Tr. zák.,  ktoré sa mu kladú za vinu, pričom dňa 14.10.2014, t.j. počas vyšetrovania  uhradil celé dlžné neodvedené poistné Sociálnej poisťovni, pobočka Humenné za svojich zamestnancov aj za zamestnávateľa, čím do úvahy prichádza účinná ľútosť v zmysle ustanovenia § 88 písm. e) Tr. zák., nakoľko trestnosť tohto trestného činu zaniká a je potrebné zastaviť  trestné stíhanie voči jeho osobe za zločin neodvedenia dane a  poistného podľa § 277 ods. 1, 2 písm. a) Tr. zák. s poukazom na § 138 písm. b) Tr. zák aj za prečin nezaplatenia dane a poistného podľa § 278 ods. 1 Tr. zák..
  
	Vzhľadom na uvedené okolnosti bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Slavomír Harakaľ
prokurátor